CELEX: 22021D1330
Language: sl
Date: 2021-06-29 00:00:00
Title: Sklep št. 1/2021 Odbora veleposlanikov AKP-EU z dne 29. junija 2021 o spremembi Sklepa št. 3/2016 Odbora veleposlanikov AKP-EU o Centru za razvoj podjetništva [2021/1330]

12.8.2021   
               
               
                  SL
               
               
                  Uradni list Evropske unije
               
               
                  L 290/1
               
            
         SKLEP št. 1/2021 ODBORA VELEPOSLANIKOV AKP-EU
         z dne 29. junija 2021
         o spremembi Sklepa št. 3/2016 Odbora veleposlanikov AKP-EU o Centru za razvoj podjetništva [2021/1330]
         ODBOR VELEPOSLANIKOV AKP-EU JE –
         ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1),
         ob upoštevanju naslednjega:
         
                     (1)
                  
                  
                     V členu 15(4) Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (2) (v nadaljnjem besedilu: Sporazum o partnerstvu AKP-EU), je določeno, da lahko Svet ministrov AKP-EU prenese pooblastila na Odbor veleposlanikov AKP-EU.
                  
               
                     (2)
                  
                  
                     Svet ministrov AKP-EU se je na 39. zasedanju 19. in 20. junija 2014 v Nairobiju v skupni izjavi strinjal, da bo v skladu s predpisi začel postopek zapiranja Centra za razvoj podjetništva (v nadaljnjem besedilu: CRP). Zato je Svet ministrov AKP-EU sklenil, da Odbor veleposlanikov AKP-EU pooblasti za sprejemanje potrebnih sklepov.
                  
               
                     (3)
                  
                  
                     Odbor veleposlanikov AKP-EU je 12. julija 2016 sprejel Sklep št. 3/2016 (3) o spremembi Priloge III k Sporazumu o partnerstvu AKP-EU, s katerim so bile uvedene potrebne spremembe, ki s 1. januarjem 2017 vzpostavljajo nov pravni okvir CRP in od tega datuma ohranjajo pravno osebnost CRP izključno za namene likvidacije.
                  
               
                     (4)
                  
                  
                     Na podlagi člena 2(1) Sklepa št. 3/2016 mora upravitelj zagotoviti izvajanje pasivne faze, v kateri CRP obstaja zgolj z namenom svoje likvidacije, od 1. januarja 2017 za štiriletno obdobje oziroma dokler CRP ne poravna vseh svojih obveznosti in unovči vseh svojih sredstev, kar se zgodi prej.
                  
               
                     (5)
                  
                  
                     CRP do 31. decembra 2020 ni poravnal vseh svojih obveznosti in unovčil vseh svojih sredstev. Zato je treba spremeniti Sklep št. 3/2016, da se zagotovi ustrezno dokončanje izvajanja pasivne faze pod vodstvom upravitelja. Da bi se zagotovila kontinuiteta pri izvajanja pasivne faze, bi bilo treba spremembo Sklepa št. 3/2016 uporabljati od 1. januarja 2021 –
                  
               SPREJEL NASLEDNJI SKLEP:
         
            Člen 1
            Člen 2(1) Sklepa št. 3/2016 Odbora veleposlanikov AKP-EU se nadomesti z naslednjim:
            
               
                  „1.   Evropska komisija sklene pogodbo z upraviteljem, da se zagotovi izvajanje pasivne faze od 1. januarja 2017, dokler CRP ne poravna vseh svojih obveznosti in unovči vseh svojih sredstev.“
               
            
         
         
            Člen 2
            Člen 1 se uporablja od 1. januarja 2021.
         
         
            Člen 3
            Ta sklep začne veljati na dan sprejetja.
         
         
            V Bruslju, 29. junija 2021
            
               
                  Za Svet ministrov AKP-EU
               
               
                  Za Odbor veleposlanikov AKP-EU
               
               
                  predsednik
               
               Moses Kouni MOSE
            
         
         
            (1)  UL L 317, 15.12.2000, str. 3.
         
            (2)  Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisan v Cotonouju dne 23. junija 2000 (UL L 317, 15.12.2000, str. 3).
         
            (3)  Sklep št. 3/2016 Odbora veleposlanikov AKP-EU z dne 12. julija 2016 o reviziji Priloge III k Sporazumu o partnerstvu AKP-EU [2016/1163] (UL L 192, 16.7.2016, str. 77).